Na podlagi 29. in 65. člena Zakona o lokalni samoupravi 65. člena Zakona o lokalni samoupravi (Ur. l. RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), 39. člena Zakona o spodbujanju razvoja turizma (Uradni list RS, št. 13/18), 17. člena Zakona o prekrških (Ur. l. RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16 in 15/17 – odl. US) in 18. člena Statuta Občine Tržič (Uradni list RS, št. 19/13, 74/15) je Občinski svet občine Tržič na svoji \_\_\_\_\_\_. redni seji, dne \_\_\_\_\_\_\_\_ sprejel

**ODLOK**

**o spremembah in dopolnitvah Odloka o turističnem vodenju na ravni turističnega območja občine Tržič**

1. člen

V Odloku o turističnem vodenju na ravni turističnega območja Občine Tržič (Uradni list RS, št. 68/05, 37/10 in 41/13; v nadaljevanju: odlok) se drugi odstavek 8. člen spremeni tako, da se glasi;

»Naročila za turistično vodenje, ki ga izvajajo turistični vodniki turističnega območja občine Tržič sprejema Občina Tržič, v okviru TPIC Tržič, za turistično vodenje po kulturnih in zgodovinskih spomenikih na območju občine Tržiča pa tudi Tržiški muzej. Turistični vodniki turističnega območja občine Tržič lahko turistično vodenje na ravni turističnega območja opravljajo na podlagi naročil Občine Tržič v okviru TPIC Tržič, za turistično vodenje po kulturnih in zgodovinskih spomenikih na območju občine Tržiča na tudi na podlagi naročil Tržiškega muzeja.«

1. člen

V odloku se doda člen 8a, besedilo katerega se glasi:

Tržiški muzej mora najkasneje do 31. januarja tekočega leta Občini Tržič posredovati podatke o opravljenih turističnih vodenjih po kulturnih in zgodovinskih spomenikih na območju občine Tržiča za preteklo leto.

Podatki za posamezno opravljeno vodenje morajo vsebovati;

* termin in lokacijo vodenja,
* število obiskovalcev,
* ime turističnega vodnika, ki je vodenje izvedel ter
* prihodek od zaračunanega vodenja.

3. člen

Ta odlok začne veljati osmi dan po objavi v Uradnem listu Republike Slovenije.

Številka: 007-0009/2019/4(310)

Tržič, 10. 6. 2019

župan

Občine Tržič

mag. Borut Sajovic l.r.